ΕΘΝΙΚΟ ΚΑΙ ΚΑΠΟΔΙΣΤΡΙΑΚΟ ΠΑΝΕΠΙΣΤΗΜΙΟ ΑΘΗΝΩΝ

Εαρινό εξάμηνο 2024-2025

**ΜΑΘΗΜΑ: ΠΕΡΙΒΑΛΛΟΝΤΙΚΗ ΕΚΠΑΙΔΕΥΣΗ & ΜΑΘΗΣΗ**

**ΟΔΗΓΙΕΣ & ΔΙΕΥΚΡΙΝΙΣΕΙΣ ΓΙΑ ΤΗΝ ΑΠΑΛΛΑΚΤΙΚΗ ΕΡΓΑΣΙΑ**

Η απαλλακτική εργασία αφορά σε ένα **ατομικό portfolio δραστηριοτήτων** που συνδέονται με την παρουσία σας στο μάθημα και την αλληλεπίδρασή σας κατά τη διάρκειά του.

Η εργασία αυτή στοχεύει στην παρακολούθηση της ***προσωπικής σας διαδρομής μάθησης*** μέσα στο μάθημα ***«Περιβαλλοντική Εκπαίδευση και Μάθηση»***. Πρόκειται για μια διαδικασία η οποία δίνει έμφαση στην **προσωπική εμπλοκή** της/ του μαθητευόμενης/ου κατά τη διάρκεια των μαθημάτων και ***έχει ως κύριο στοιχείο τον (προσωπικό) αναστοχασμό***. Σκοπός της είναι να σας κρατάει ενεργές και ενεργούς και να σας βοηθήσει να αναγνωρίσετε και να εμβαθύνετε πρώτα στις δικές σας προσωπικές ιδέες, σκέψεις, γνώσεις και εμπειρίες για να μπορέσετε να δημιουργήσετε συνδέσεις με νόημα με τη νέα γνώση.

Για να θεωρηθεί απαλλακτική η εργασία θα πρέπει να έχετε παραδώσει:

*1) Το κείμενό σας με τίτλο «Η μεταφορά μου για τον εκπαιδευτικό Περιβαλλοντικής Εκπαίδευσης»*

*2) Ατομικά ημερολόγια από τις συναντήσεις μας (τουλάχιστον 6) (συμπληρωμένα στις φόρμες/πρότυπα που θα ανεβαίνουν, τα οποία θα συνοδεύονται από φωτογραφίες από τις πρόχειρες σημειώσεις σας στα μαθήματα).*

Στις φόρμες των ημερολογίων μπορείτε να συμπληρώνετε και να βελτιώνετε ως προς τη διατύπωσή σας όσα έχετε καταγράψει στις πρόχειρες σημειώσεις σας κατά τη διάρκεια του μαθήματος αλλά όχι να αλλάζετε τελείως το περιεχόμενό τους.

*3) Το κείμενό σας με τίτλο «Επιστρέφοντας στη μεταφορά μου για τον εκπαιδευτικό Περιβαλλοντικής Εκπαίδευσης»*

Για να διασφαλίσουμε μαζί την **εγκυρότητα** και τη **συνέπεια** της συμμετοχής σας και να θεωρηθεί απαλλακτική η εργασία, όσες και όσοι την έχετε επιλέξει σας παρακαλούμε:

* ***θα δηλώνετε την παρουσία σας στα μαθήματα που είστε παρούσες και παρόντες πριν την έναρξή τους***
* ***θα φωτογραφίζετε στο τέλος του μαθήματος τις πρόχειρες σημειώσεις σας και μαζί με κάθε ημερολόγιο θα συμπεριλαμβάνετε και τη φωτογραφία τους***

**Τα τρία παραπάνω μέρη της** εργασίας (αρχικό κείμενο μεταφοράς, τα ημερολόγια + τις φωτο των πρόχειρων σημειώσεων από τα μαθήματα, το τελικό κείμενο μεταφοράς) **θα τα ενώσετε σε ένα ενιαίο αρχείο pdf και θα τα ανεβάσετε στον αντίστοιχο χώρο των εργασιών που θα δημιουργηθεί για την απαλλακτική εργασία.**

**Τελική προθεσμία για την παράδοση της εργασίας θα είναι η ημέρα εξέτασης του μαθήματος** στο τέλος του εξαμήνου.

**Το αρχείο παρακαλούμε να έχει τίτλο το ΟΝΟΜΑΤΕΠΩΝΥΜΟ σας και τον ΑΡΙΘΜΟ ΜΗΤΡΩΟΥ σας** (πχ. ΝΑΓΙΑ ΓΡΙΛΛΙΑ\_ΑΜ61401924654).

**ΣΗΜΑΝΤΙΚΗ ΣΗΜΕΙΩΣΗ:**

Εργασίες οι οποίες:

* θα είναι **ελλιπείς**
* θα μαρτυρούν **προχειρότητα** και δεν θα δείχνουν μια διάθεση ειλικρινούς συμμετοχής και εμπλοκής σας στο μάθημα

αλλά και εργασίες οι οποίες:

* θα είναι ***«αντίγραφα»*** η μία εργασία της άλλης

δεν θα θεωρηθούν επαρκείς και **δεν θα ληφθούν υπόψη ως απαλλακτικές.**

*Η εργασία αυτή αποτελεί μια ευκαιρία να εμπλακείτε σε ένα ταξίδι μάθησης με επίκεντρο τον (προσωπικό) αναστοχασμό. Σας υπενθυμίζουμε ότι δεν είναι υποχρεωτική και εάν δεν σας ενδιαφέρει η προοπτική μιας ειλικρινούς δέσμευσης και εμπλοκής σας, υπάρχει πάντα η επιλογή της τελικής γραπτής εξέτασης.*

Με εκτίμηση,

*Νάγια Γρίλλια*